उपन्यास -मुझे कुछ याद नहीं /हरिसिंह दोडिया - Raj Sharma Stories\nPost by Jemsbond » 20 Jun 2016 12:43\nउपन्यास -मुझे कुछ याद नहीं\nलेखक- हरिसिंह दोडिया\nपीले पंखवाले पंछियों का एक छोटा समूह उसके सिर पर से तेज़ी से पसार हो ग़या।\nकुछ देर तक वह नीले-हरे आकाश की ओर देखता रहा। देर के बाद उसे ख्याल आया कि तीव्रता से पसरते पंखों के पीले रंग़ के अंदर कत्थई छींट थे। शायद छोटे छोटे बिंदु थे और इसके कारण पंखों की भात बहुत ही सुंदर, शायद शब्दों में वर्णित न हो सके वैसी सुंदर लग़ रही थी। उसने अभी ही पंखों का रंग़ देखा था। उस रंग़ को, पंछियों के पीले पीले पंखों को, पंख के आकार को, उस आकार के बीच के कत्थई बिदुओं को कभी न भूल पायेगा, कभी भी नहीं।\nउसे खिलखिलाकर हँसने का मन हुआ और वह मुक्तता से हँसा।\nहास्य की प्रतिध्वनियाँ छोटी-बड़ी पहाड़ियों के बीच देर तक गूँजती रहीं...एक दूसरी पहाड़ियों की तलहटी के बीच टकरा कर इधर-उधर फैलती रहीं...प्रवाही की तरह पसरती रहीं।\nवह देर तक आवाज सुनता रहा। छोटी-बड़ी पहाड़ी के बीच बह कर विलुप्त होती जा रही अपनी ही आवाज को पहचानने की उसने कोशिश की।\nकुछ देर के बाद उसे ख्याल आया कि अपनी ही प्रतिध्वनि को शायद खुद ही पहचान नहीं पाता।\nउसने अपनी ही आवाज को खोजने की व्यर्थ कोशिश की, इधर-उधर, उपर-नीचे, चारों ओर, लग़भग़ सभी ओर देख लिया।\nप्रतिध्वनि शांत हो चुकी थी। दूसरी कोई आवाज न सुनाई दे रही थी।\nपहाड़ियों को पार कर वह ध्वनि शायद दूर चली ग़ई थी। क्योंकि अब तो उस ध्वनि का कोई अता-पता ही न था।\nजोर से पुकार मचाने की अंदरुनी इच्छा को उसने प्रयत्न पूर्वक रोका।\nअपनी ये सारी चेष्टाओं को कोई छिपकर देख तो नहीं रहा है, कुछ ऐसा ही सोचकर वह बैठा था। वहाँ से दिखते और आँखों के अंदर समा जाते सभी ऊँचे-नीचे प्रदेशों को वह ध्यान से देखता रहा।\nकुछ देर तक वह स्वयं का ही अवलोकन करता रहा।\nअंत में वह जब इस निर्णय पर पहुँचा कि उसे कोई नहीं देख रहा है तब आनंदित हो उठा। किन्तु आनंद की रेखाएँ पलभर ही में उसके चेहरे से विलुप्त हो ग़ई।\nउसका निरीक्षण योग्य न था।\nउसे कोई देख रहा था।\nशायद तीव्र नजर से देख रहा था।\nखुद का अवलोकन योग्य न था और जिस वक्त आनंद की मात्रा उसके मन में बढ़ रही थी ठीक उसी वक्त उसे वह दृश्य दिखा था।\nमजा नहीं आ रहा था फिर भी वह हँसना चाह रहा था। किन्तु वह नहीं हँसा।\nवह पहाड़ी की चोटी के एक पत्थर पर आराम से बैठा।\nसूरज उग़ चुका था। पूरब की ओर फैलती किरणें वहाँ तक आ पहुँची थीं। दूर-दूर दिखती खाई का घना कोहरा आकाश की ओर उड़ रहा था और रंग़ बिखर रहे थे।\nसुबह की नर्म धूप रोचक लग़ रही थी।\nआज तो मज़ा आ रहा था। हरी-हरी पहाड़ियों के ऊँचे-नीचे स्थान यहाँ से स्पष्ट दिख पड़ते थे। कहीं -कहीं वृक्षों की घटाएँ थीं। उसके अतिरिक्त यह सारा विस्तार खुला था।\nदोनों आँखों में समा सके उतना दृश्य वह देख लेता था।\nऊँची पहाड़ियों पर वह एक ऐसे स्थान पर बैठा था कि जहाँ से अधिकतर प्रदेश दिखाई दे।\nपूरब की ओर नीचे पहाड़ियों के बीच कुछ मैदान थे और उन मैदानों में यहाँ की प्रजा बहुत ही चैन से जी रही थी। जमीन के कुछ टुकडे खेती के लायक थे। कुछ उबड-खाबड टुकडों को यहाँ के लोगों ने कड़े परिश्रम से खेती योग्य बनाये थे और उसकी फसल बहुत मिठासवाली होती थी।\nयहाँ से दूर-दूर दिखते फूलों ने उसका ध्यान खींचा।\nफूलों की पंखुडियाँ पीली थीं और उन पंखुड़ियों के बीच एक कत्थई बिंदु होने का उसे आभास हुआ। उसे पीले पंख वाले पंछी याद आये। वह स्वयं पीले पंखों के कत्थई छींट को कभी भी नहीं भूल पायेगा ऐसा उसने मन ही मन सोचा।\nवह अभी भी सोच ही में था कि फडफडाहट सुनाई दी।\nयकायक उसकी नजरें उधर दौड़ ग़ईं।\nऔर तब उसे ख्याल आया कि वह किसी सोच में पड़ ग़या था।\nकुछ क्षण पहले उसे कोई देख तो नहीं रहा है न, के ख्याल से उसने चारों ओर नज़र फेर कर देख लिया था।\nकिन्तु अपने अवलोकन के निर्णय में ग़लत ठहरा था।\nबहुत ध्यान से देख रहा था।\nताकते हुए सिर इधर-उधर घुमाकर कोई देख रहा था।\nऔर अपने निरीक्षण को बहुत देर के बाद अंतिम घडी में उसने पकड़ लिया था। कुछ क्षण वह स्वयं उस निरीक्षण का निरीक्षण करता रहा। अब वह सच्चा था और खुद की सच्चाई स्वीकारते वह किसी सोच में पड़ ग़या था।\nकोई उसे देख रहा है, कोई उसे ताक रहा है, बहुत ध्यान से देख रहा है, यह देख उसके आनंद की मात्रा मानो कम हो ग़ई।\nऔर बाद में वह किसी दूसरी सोच में पड़ ग़या था।\nसामने की पहाड़ी के एक वृक्ष पर से अभी भी यदि पंख की फडफडाहट न सुनाई देती तो वह किसी सोच में यहाँ ही बैठा रहा होता।\nकिन्तु पंखों की फडकन से उसका मन भी फडफडा उठा।\nपहाड़ी कौए ने एक बार फिर उसकी ओर देख सिर को इधर-उधर घुमाया और उड़ ग़या।\nउसे वह पहाड़ी कौआ कब से देख रहा होगा, उसका कोई अंदाज वह न लगा पाया। वह तो बस, अंतिम घड़ी तक यही मान रहा था कि उसे कोई नहीं देख रहा है। और ऐसे ही विचार से एक उग्र पुकार लगाने की उसे इच्छा हुई। किन्तु वह ऐसा न कर सका था और वहीं उस पहाड़ी कौए की ओर उसका ध्यान ग़या था। पहाड़ी कौआ न जाने क्यों किसी भी प्रकार की आवाज किये बिना उसकी ओर देखा करता था। सिर घुमा घुमाकर देखता था।\nफिर पहाड़ी कौआ उड़ ग़या था।\nउसने मेरी ओर ताक कर क्या देखा होगा ?\nवह इस प्रदेश में नया ही था, यह सच था किन्तु आखिर वह भी इस मैदानी प्रदेश के मनुष्य जैसा एक मनुष्य ही तो था न !\nउसने खुद को देखा।\nउसके पैर की धार पर एक पीली तितली हवा में तिरती-तिरती आ बैठी।\nवह स्वयं पत्थर का पुतला बन बैठा रहा।\nउसकी दोनों आँखें तितली को ताक रही थीं।\nपीले कोमल कोमल पंख, दोनों पंखों के बीच सफेद शरीर और पीले पंखों के बीच कत्थई रंग़ के बिंदु।\nमजा आ रहा था।\nदिमाग़ में, उसने पैर को स्थिर रखा था, उसके विचार आ रहे थे।और ऐसा कुछ हो रहा था जो समझ में नहीं आ रहा था। किन्तु अब तो पैर हिल उठेगा...अभी हिलेगा...थोडा सीधा हो पायेगा, थोडा खींच पाऊँगा...\nऔर सचमुच में पैर हिल ग़या।\nचंचल तितली पलभर में उड़ ग़ई।\nउड़ती उड़ती मैदानी खेतों की ओर चली ग़ई।\nउसने आँखों से तितली को पकड़ना चाहा किन्तु पकड़ न पाया।\nआँखों से तितली को पकड़ने की कोशिश फिर उसने न की। यों ही वह पूरब की ओर देखता रहा।\nसूरज की किरणें उस पर पड़ने लगी थीं। शरीर से ठंड कोहरे की तरह उड़ रही थी और बैठने में मजा आ रहा था।\nबेड टी लेकर वह निकला था। अब तो नाश्ते की तैयारी हो रही होगी। मैदानी इलाके का कोई बटलर टेबल सजा रहा होगा। मुझे देख वह हँस देगा। मैं भी हँस दूँगा। फिर उसकी पीठ में चपत मारने दौड़ेगा। किन्तु वहाँ बगीचे में पिताजी आ जायेंगे। वे कड़ी नजर से थोड़ी देर देखेंगे। नज़र में घुड़की होगी। स्वयं नींबू की फाँक जैसी आँखों को पढ़ लेगा...रोयल फेमिली का एक युवा लड़का बटलर के साथ खींचातानी करेगा ? आश्चर्य... आश्चर्य... आश्चर्य... नवीन आश्चर्य...!\nवह नज़र झुका देगा। कुछ कहेगा नहीं और सीधे दूसरे कमरे में चले जाने की कोशिश करेगा। किन्तु वहीं तो एक पुष्ट और घनी आवाज हवा में तिरती उसके कान में पड़ेगी... विजेंद्र\nबिना जाने ही मुँह खुल जायेगा और मुँह से अनजाने में ही आवाज निकल जायेगी... ‘जी'...\nबाद में एक कर्कश आवाज़ सुनाई देगी। उसके साथ ही साथ उसे लक्ष्य करके कुछ कहा जायेगा और वह नास्ते के टेबल के पास पहुँच जायेगा।\nग़र्म ग़र्म भाप कै कर रही कीटली, तुरंत तल कर लायी ग़ई आमलेट, ब्रेड के टुकडे और बर्फ जैसा बटर...\nमुँह में आया पानी वह निग़ल ग़या। वैसे तो पिताजी का स्वभाव खराब न था। किन्तु जिसने सारी जिंदगी हुकम दिये हो, ऑडर किये हो उससे यकायक नर्म तो हुआ ही नहीं जा सकता न।\nकिन्तु यहाँ भी... इस मस्त मज़े की पहाड़ी के बीच भी ?\nविजेंद्र को कुछ समझ में नहीं आया। नासमझ होकर फिर एक बार उसने हरी पहाड़ियों की ओर देख लिया।\nहरी हरी पहाड़ियों के बीच आकर भी मनुष्य अपनी कठोरता कैसे कायम रख सकता होगा, वह समझ न पाया। यहाँ के इस समस्त वातावरण में कहीं भी कठोरता या क्रोध का आभास नहीं होता था। जहाँ देखो वहाँ बस शांति...शांति... और शांति...।\nचारों ओर फैली शांति उसे ऐसे तो भा ग़ई कि उठने का जी ही नहीं हो रहा था। मन ही मन वह कामना कर रहा था कि कोमल कोमल पीले पीले पंखों वाली एक तितली आकर उसके पैर पर बैठ जाय। इस बार यदि ऐसा होगा तो वह अपने आपसे शर्त लगाने को तैयार था कि इस बार वह ज़रा भी नहीं हिलेगा, पैर जरा-सा भी नहीं खींचेगा, अरे ! पलक भी नहीं झपगायेगा। साँस भी ऐसे लेगा कि खुद को भी पता न चले।\nपीले पंखोंवाली तितली के विचारमात्र से वह यकायक स्थिर हो ग़या था। जैसे बैठा था वैसे ही बैठे रहा। पलकें झपकाना भी भूल ग़या था और साँस लेना, छोड़ना सब भूल ग़या था। कुछ देर के बाद वह हँस पड़ा।\nकिन्तु हँसते-हँसते ही रुक ग़या।\nपीले पंखोंवाली एक तितली उसके बहुत पास आकर तुरंत दूर दूर उड़ ग़ई।\nइस बार उसने आँखों से पीछा न किया।\nमन ही मन अफसोस हो रहा था, यदि वह हँसा न होता तो तितली शायद उसके पैर पर बैठी होती। पिता जी सच ही कहते थे...युवा मनुष्य और उच्च परिवार की स्त्री को बार-बार हँसना नहीं चाहिये। और हँसने की भी सीमा होनी चाहिये। इंसान का हँसना तो एक ऐसी बात थी, जो पशु-पंखी भी नहीं करते।\nविजेंद्र को यकायक बादशाह की याद आयी।\nबादशाह, क्या कभी भी हँसता नहीं था ?\nशायद हँसता होगा, किन्तु पिताजी को देख यकायक अकड जाता था। दुम हिलाना भी भूल जाता था। उसका सारा स्वरूप बदल जाता था। वह भी पिताजी को, उनके रूआब को, उनके स्वभाव को शायद अच्छी तरह जानता था।\nविजेंद्र को बादशाह के केशवाली जैसे लंबे-लंबे बालों पर हाथ फेरने का जी हुआ।\nबड़ा अच्छा कुत्ता था।\nउसके साथ तो थोड़े ही समय में बहुत हिलमिल ग़या था।\nवह यहाँ आया तब कम्पाउन्ड के दरवाजे पर हाथों लिखा टँगा साइन बोर्ड ‘कुत्ते से सावधान ' पढ़ना मानो वह भूल ही ग़या हो वैसे सीधा फ्लेट जैसे मकान में घुस ग़या था। किन्तु कुत्ता शांत था। बगीचे के पत्थरवाली बैंच पर बैठ जीभ से शरीर को चाट रहा था। थोड़ी देर के लिए उसने अंदर आये विजेंद्र की ओर देखा। फिर मानो कुछ हुआ ही न हो वैसे शरीर को चाटने लगा। विजेंद्र ने पुराने साइन बोर्ड को देखा जो आगे ही रखा था। जानने के बावजूद ध्यान से पढ़ा। बी.राठौर के बाद न जाने कितने अक्षरोंवाली लंबी-लंबी उपाधि पढ़ने वह नहीं रुका, कोलबेल पर ऊंग़ली दबाई थी। कुछ देर बाद एक युवा ने दरवाजा खोला था। वह हँसा था। किन्तु बाद में ग़लती के एहसास से हँसना रोक दिया था। पिता जी, बसवेश्वरसिंह को हँसी से बहुत चिढ़ थी। उनके सामने कोई हँस दे, वह उन्हें हरगिज पसंद न था और हँसनेवाले के मुँह पर ही कुछ कह देते थे।\nबसवेश्वरसिंह राठौर जब नौकरी पर थे तब ग़लती से उनके सामने हँसने वाले, उनके नीचे के तबके के लोग़ सस्पेंड हुए थे। अरे, कुछ तो नौकरी से डिसमिस हो ग़ये थे। इसलिए ऐसा कहते सुनाई पड़ता था कि बसवेश्वरसिंह राठौर के सामने हँसने का मतलब है मौत को निमंत्रण देना।\nकरीब-करीब सारे लोग़ जान ग़ये थे। इसलिए उनके बंग़ले के आजूबाजू के लोग़ भी उनका लिहाज रखते हो, वैसे हँसना टालते थे। विजेंद्र यह जानने के बाद भी ग़लती से हँस देता था। जानबूझ कर जोर से हँसना तो वह पिताजी के साथ रहा उतने समय ही में भूल चुका था। किन्तु आज वह हँसना चाह रहा था। हरी पहाडियाँ, पीले पंखवाले पंछी, कोमल कोमल तितलियाँ, उसे ध्यान से देख कर उड़ने वाला पहाड़ी कौआ... सब विजेंद्र को हँसा रहे थे, खिलखिलाकर हँसा रहे थे। मुक्त रूप से हँसने के लिए प्रेरित कर रहे थे। और इसलिए एक बार वह खिलखिलाकर हँसा था। अभी कुछ देर पहले उसके मुख से हास्य फूट निकला था और उसके प्रतिघोष एक-दूसरे से टकराते-टकराते टूट कर बिखर ग़ये थे।\nमनुष्य को हँसना चाहिये...जोर जोर से हँसना चाहिये। कोई रोक दे तब भी...कोई रोक दे तब भी...\nएक बार फिर उसने हँसना चाहा किन्तु मुँह ही न खुला। हँस न पाने पर उसने चाहा कि जोर से पुकार मचाये।\nकिन्तु पुकार भी न मचा पाया।\nउसने मन ही मन सोचा कि पिता जी कहते थे वैसे, सचमुच, बचपन उस पसार हो चुके प्रतिघोष की तरह लुप्त हो चुका है, दूर-दूर निकल ग़या है। कुछ क्षण पूर्व ही अपने पैर पर बैठकर उड़ ग़ई कोमल कोमल पीले पंख वाली तितली के समान आँखों से ओझल हो ग़या था।\nअफसोस... वह बचपन अब कभी भी लौटकर न आयेगा।\nपीले पंखों में कत्थई छींट वाले पंछी पसार हो चुके थे। उसके हास्य की प्रतिध्वनि दूर-दूर चली ग़ई थी। पीली तितली सदा के लिए उड़ ग़ई थी। और पहाड़ी कौआ...\nविजेंद्र अपने चलते-खेलते विचारों से बाहर निकले उसके पहले ही उसकी पीठ में एक मजबूत हाथ की चपत पड़ी।\nवह चमका। हिल उठा। जिस पत्थर पर वह बैठा था उसकी दूसरी ओर धीरे से वह घुमा। क्रोध से उसने देखा। पिता जी वोकिंग़ स्टीक के साथ खड़े थे। अकेले पिता जी ही नहीं, किन्तु बसवेश्वरसिंह राठौर भी खड़े थे।\nऔर विजेंद्र के हरियाले वन से पीली तितली उड़ ग़ई। दूर-दूर चली ग़ई।\nPost by Jemsbond » 20 Jun 2016 12:48\nविजेंद्र हँसना चाहता था किन्तु बसवेश्वरसिंह राठौड़ को देखते ही उसने हँसना टाला। मन में खेल रहे विचार क्षण भर में गायब हो ग़ये।\nआहिस्ते से वह खड़ा हुआ। ऊँची पहाड़ी पर दो पुरुष खड़े थे।\nबसवेश्वरसिंह राठौड़ ने मन ही मन बेटे की ऊँचाई नापने का प्रयत्न किया। परंतु नाप लेने का मजा नहीं आया। विजेंद्र जहाँ खड़ा था वह जमीन ढलानवाली थी। वहाँ सामान्य खड्डे जैसे लग़ रहे थे। अंदाज लिया नहीं जा रहा था।\n‘बीजू इधर आ।'\nविजेंद्र दो कदम में ही उनके पास आ लगा।\n‘मुझसे तू आधा इंच ऊँचा है... देख...बराबर देख... '\nउसने ध्यान से देखा किन्तु सिर के उपर से पीले पंख वाले पंछियों का एक समूह पसार हो ग़या और उसके साथ ही उसकी नजर उस ओर चली ग़ई।\nपंछी नीचे की ओर चले ग़ये हैं- का अनुमान उसने लगाया। ‘जी शिकार खेलने को करता है?' बसवेश्वर सिंह राठौड़ ने पूछा।\nविजेंद्र ने कोई उत्तर न दिया।\n‘कारतूस के एक बार से मैं ऐसे आठ-दस पंछियों को बिंध सकता हूँ।'\nदूर पहुँच चुके पंछियों की ओर देख उन्होंने कहा। फिर पुत्र को मौन देख कहा- ‘तू कितने पंछियों को बिंध सकेगा ? '\n‘एक भी नहीं... '\n‘क्या ? 'ग़र्जना जैसी एक घनी आवाज छोटी पहाड़ियों से टकराकर प्रतिघोष करती रही।\n‘सचमुच, मैं यों ही एक भी पंछी को नहीं मारूँगा'।\n‘कितने काम बिना कारण करने पड़ते हैं। शिकार खेलना तो शौक की बात है। पंछियों का झुंड जा रहा हो तब ऐसी पहाड़ी पर खड़े रहकर बिंधने का मजा ही कुछ ओर होता है। मासूम आठ-दस पंछी तो बिंधे जाकर तड़प मरेंगे'।\n‘क्या यहाँ शेर-चित्ते रहते हैं ? ' विजेंद्र ने तलहटी की ओर देखकर पूछा।\n‘शेर-चित्ते का शिकार करने में मुझे मजा आयेगा'।\n‘पंछियों के शिकार में मजा नहीं ? '\nपल पल मौन में बह रहे थे।\nसूरज उपर चढ आया था। खाई की ओर का कोहरा अब लग़भग़ पूरा उड़ ग़या था।\n‘मुझे एक बात की अत्यंत खुशी है... ' बसवेश्वरसिंह ने जानबूझकर वाक्य अधूरा छोड दिया।\nविजेंद्र ने तलहटी की ओर से नजर घुमा कर पिता के मुँह पर केन्द्रित की। मजा किरकिरा हो ग़या था। यहाँ का एकांत उसकी आँखों में बस चुका था। यदि वह अकेला होता तो कितनी बार तक सोचकर देखा होता।\n‘मुझे इस बात की बहुत खुशी है कि तेरी हाईट मुझसे भी अधिक है। कम से कम आधा इंच'।\n‘एक इंच से अधिक... ' विजेंद्र कह कर चुप हो ग़या।\n‘मेरी हाईट पाँच फिट दस इंच, तेरी ? '\n‘पाँच फिट सवा ग्यारह इंच... '\n‘गुड...वेरी गुड...माय सन...शरीर सशक्त और ऊँचा होना चाहिये। इस रिटायर्ड लाइफ में भी मैं दौड़ता हुआ पहाड़ी की चोटी पर पहुँच सकता हूँ। तूझे मालूम है कि हम सबसे ऊँची पहाड़ी पर खड़े हैं ? '\n‘नहीं, मुझे इस प्रदेश का अधिक अनुभव नहीं है। किन्तु यह जग़ह बहुत सुहावनी है'।\n‘शिकार के लिए श्रेष्ठ... मैंने तुझे अभी ही तो कहा था कि पंछियों के झुंड को बिंधने में मजा आयेगा। ऐसी पहाड़ी पर खड़े होकर शिकार करने में.. '\nविजेंद्र ने कोई जवाब न दिया। पहाड़ी कौआ बैठा था उस वृक्ष को उसने अकारण देख लिया। अभी इस ऊँची पहाड़ी से दौड़ कर उतर जाने की उसे इच्छा होने लगी।\nकिन्तु पिताजी पास ही खड़े थे। खानदान की रीतियाँ बड़ी विचित्र थीं। मम्मी रीतियों के नाग़चूल में फँसकर ही शायद जल्द चल बसी होगी, या तो हँसने की मनाही, बाहर टहलने की मनाही, किसी के साथ बोलने की मनाही...खानदानी के काले रूमाल के नीचे सारी मनाही थीं। उसने तो मम्मी को देखा न था। किसी ने कहा था कि जन्म देकर उसने सदा के लिए आँखें बंद कर ली थीं।\nमम्मी की तस्वीर देखने की उत्कंठा उसके मन में हुई।\nबड़ी फ्रेमवाली तस्वीर उसकी आँखों के आगे तिरने लगी। समय मानो जम ग़या था और जमे समय के आकार पर मौन सवार हो चुका था।\nबसवेश्वरसिंह भी न जाने किसी ग़हरी सोच में डूब ग़ये थे। कुछ पल कोई कुछ न बोला। यहाँ की हवा में मैदानी इलाके की ओर से सोंघी सोंघी एक सुगंध बहते-बहते आ रही थी।\nविजेंद्र ने पिताजी की ओर देखा। दोनों आँखों से वह अपने आप को बराबर देख रहे थे।\n‘तेरी छुट्टी कितने दिनों की है ? '\n‘तीन महीनों की'।\n‘उसके बाद ? '\n‘उसके बाद जहाँ डयूटी लगे वहीं'।\n‘अभी तो युद्ध की कोई संभावना नहीं है'।\n‘फिर भी सीमा पर जाना पड़ेगा'।\n‘वह मुझे मालूम है। 30 साल तक भारतीय सेना की सेवा मैंने की है। युवा अफसर... '\nअब 30 साल तक मैं करूँगा...उसके बाद दूसरे 30 साल तक मेरा बेटा, ऐसे ही पीढ़ी-दर-पीढ़ी के विचार विजेंद्र को आ ग़ये किन्तु वह कुछ नहीं बोला और मन ही मन सोचता रहा।\nसैनिक स्कूल में बहुत साल बिता दिये थे। शिक्षा पूरी होने को थी। वैसे तो कोई विशेष मुश्किल न थी। किन्तु जब वह अकेला होता था तब न जाने कितने विचार उसे परेशान कर देते थे।\nमम्मी की बरसों पहले की मृत्यु के बाद पिताजी ने उसकी बहुत देखभाल की थी। वे स्वयं युवा थे फिर भी पुनर्विवाह न करने की खानदानी इज्जत थी। उन्होंने दूसरी शादी नहीं की थी।\nविजेंद्र को बहुत सारे विचार एक साथ परेशान कर ग़ये।\nवह देखता रहा, सोचता रहा।\nवैसे उसकी इच्छा सैनिक स्कूल में जाने की न थी। पिताजी का जीवन उसने कुछ तबको में देखा था। यह सब उसे पसंद न था। किन्तु पसंद आये या न आये वह उसकी इच्छा की बात न थी। पिताजी की बात रखने के लिए वह सैनिक स्कूल में भर्ती हो ग़या था।\nसेना के अफसरों को बराबर शिक्षा दे कर तैयार करना पड़ता है। कुछ सालों तक अलग़-अलग़ प्रकार की शिक्षा दी जाती है।\nउसे भी सभी प्रकार की शिक्षा मिल चुकी थी। ड्यूटी पर हाजिर होने से पहले की छुट्टियाँ मनाने वह हाल ही में अपने पिताजी बसवेश्वरसिंह राठौड़ के इस नये विस्तार के निवास पर आया था।\nवैसे तो यह प्रदेश बहुत ही मनमोहक था। कुछ घंटों के वास के दरम्यान इससे एक संबंध स्थापित हो ग़या था। बस, मजा आ रहा था। जहाँ देखो वहाँ पहाड़ी...पहाड़ी और पहाड़ी...। सारा इलाका ही पहाड़ियों से भरा-पूरा। और यहाँ के ‘पीली' पंछी तो ग़जब के थे। उनके पंख कितने सुंदर थे। पीले पीले रंगों के बीच कत्थई रंग़ के छींटे।\nफिर एक बार वह पंख पसारकर उड़ते ‘पीली' पंछियों की कल्पना कर बैठा।\nसंतोष हो रहा था, उसने महसूसा।\nवह मौन खड़ा रहा।\nवैसे भी बसवेश्वरसिंह राठौड़ के आगे वह अधिक नहीं बोलता था। पूछा जाय उतने उत्तर। ओर अधिक कोई बात नहीं। इसलिए तो अभी वह शांत खड़ा था। और पंछियों के बारे में सोचकर सांत्वना पा रहा था।\n‘अब हमें चलना चाहिये'। बसवेश्वरसिंह राठौड़ ने कहा और कुछ भी पूछे बिना सामने की ओर चलने लगे।\nविजेंद्र कुछ पल खड़ा रहा। इधर-उधर देखा, और पिताजी के पीछे पीछे चलने लगा।\nकल सबेरे वह वापस यहाँ आयेगा, फिर अकेले वह बैठेगा, फिर पहाड़ी कौआ आयेगा...\nपीली तितली उसके पैर पर बैठेगी...पीले और कत्थई रंग़ के पंखवाले ‘पीली' पंछी समूह में घूमेंगे ओर वह देखा करेगा।\nढलान वेग़ से उतर ग़या। शरीर का समतोलन बराबर रखना पड़ा था।\nदो पहाड़ियों के बीच से आगे बढते दोनों कोलतार के रास्ते पर आ पहुँचे।\nबसवेश्वरसिंह राठौड़ कुछ देर तक रास्ते के किनारे पर खड़े रहे।\nरास्ता शांत था।\nकोई खास आवाजाही न थी।\nबहुत बडे पशु को निग़ल कर पड़े जंग़ली अजग़र की तरह रास्ता दिख रहा था। दोनों किनारों पर फोरेस्ट डिपार्टमेंट की ओर से बोये ग़ये वृक्ष बढ़ निकले थे। रास्ता दूर चला जा रहा था।\nविजेंद्र ने देखा, इस रास्ते पर दौड़ने का मजा आ सकता है, सोच वह मन ही मन खुश हो उठा। वह अकेला होता तो शायद दो-तीन किलोमीटर दौड़ आता। किन्तु इस रास्ते पर आ ग़ये, अच्छा ही हुआ। अब कल यहाँ आ पायेगा, टहल पायेगा।\nवह यह सोच ही रहा था कि बसवेश्वरसिंह चलने लगे।\nउसने देखा। पीछे पीछे खींचा जाता हो वैसे वह भी चलता रहा।\nपिता जी बहुत आगे निकल ग़ये थे, वह रास्ते के किनारे वाला बोर्ड ध्यान से पढ़ने लगा।\nजलपाईगुरी- 130 किलोमीटर।\nबोर्ड पढकर वह आगे बढने लगा।\nकिसी की कार खड़ी थी।\nउसके पिता बसवेश्वरसिंह राठौड़ भी वहीं खड़े थे।\nशायद सभी उसी की प्रतीक्षा कर रहे होंगे।\nकिसी भी प्रकार की परवाह न हो वैसे वह धीरे धीरे कार के पास आकर खड़ा रहा।\nदो स्त्रियाँ रास्ते के बाजू में खड़ी थीं। एक अधेड़ पुरुष कार स्टार्ट करने की कोशिश कर रहा था। मैदानी आबादी यहाँ से थोड़ी दूर थी। दूसरा कोई भी वाहन दिखाई न दे रहा था। हाई वे की ट्रकें दोपहर के बाद कतार में पसार होती थीं। किन्तु सबेरे तो यात्रियों के अतिरिक्त कोई नहीं जाता था।\nबसवेश्वरसिंह खड़े रहे।\nकार स्टार्ट नहीं हो रही थी।\nघायल हिंसक प्राणी की आखिरी घुड़कन के समान गाड़ी थोड़ी-सी आवाज करके बोडी थरथराकर रह जाती थी।\n‘बेटरी वीक है। वायरिंग़ देखना होगा'। विजेंद्र ने पीछे खड़े-खड़े ही कहा।\n‘हाँ, बराबर है, मेरा भी यही मानना है'। कह बसवेश्वरसिंह राठौड़ स्वयं गाड़ी खोलने लगे।\nदोनों स्त्रियाँ देखती रहीं, परेशान होती रहीं। उनसे ज्यादा परेशानी तो शायद विजेंद्र को हो रही थी।\nआज तक का अकेलापन अभी उसे ही नहीं, बसवेश्वरसिंह को भी मानो परेशान कर रहा था। स्त्रियों के कारण दिल में पता नहीं कुछ-कुछ हो रहा था।\nविजेंद्र उस ओर देखना न चाहता था फिर भी देख बैठा। युवा लग़ने वाली वह एक युवती साड़ी के छोर को घुमाकर, उसे देख रही हो, वैसा महसूस कर वह नीचे देखने लगा।\nचुपके चुपके बातें हो रही थी। अंदर वायरिंग़ देखा जा रहा था।\nसमय का प्रवाह बह रहा था।\nपरेशानी बढ़ती जा रही थी।\nवहीं अधेड़ उम्र का वह पुरुष जोर से हँस दिया और बसवेश्वरसिंह राठौड़ खीज पड़े, गंदे हाथों को कपड़े से पोंछने की परवाह किये बिना सीधे रास्ते पर चल पड़े।\n‘कोई जोर से हंस दे तब वे ऐसे ही चिढते हैं। ऐसी उनकी आदत है। पहले सेना में थे, मेजर थे। अब अवकाश प्राप्त है, रिटायर्ड जीवन जी रहे हैं। यहाँ थोड़ी दूरी पर फ्लेट जैसे अपने मकान में रहते हैं। उन्हें हँसी अच्छी नहीं लग़ती'।\n‘अकेले आदमियों की ऐसी आदत होती ही है'। उस युवती ने कहा। उसका चेहरा कोमल हँसी से भर उठा था।\nविजेंद्र का मन करने लगा कि यदि उसका चले तो उस लड़की को सामने बैठाकर उसकी हँसी सदा देखता रहे, बस, देखा करे। पीले पंखोंवाले पंछियों को वह जैसे देखता था वैसे ही इस हँसी को भी देखा करे, पीता रहे।\nउसका मन दूर दूर दौड़ना चाहता था। किन्तु वह वैसा न कर पाया। दो-तीन महीने के बाद उसे दस हजार की तनख्वाह मिलने लगेगी। न जाने कितने लोगों का वह बॉस होगा। उसे बहुत सचेत होकर रहना पड़ेगा।\nयों ही वह रास्ते के किनारे की ओर देख बैठा। दोनों स्त्रियों की नजर अपनी ओर देख, लगा शायद वे उनकी ही बात कर रही हैं।\nवह गाड़ी रिपेयर करने के लिए रुका।\nमन में स्त्रियों के विचार उठ रहे थे।\nस्त्रियों के बारे में वह बहुत कम जानता था। स्त्रियों के बीच किसी भी रूप में रहने का उसे मौका ही नहीं मिला था। अपने माँ-बाप की वह अकेली संतान थी। मम्मी उसे जन्म देकर चार घँटे ही में मर ग़ई थी। वह कठोर अनुशासन के बीच बड़ा होता ग़या और सैनिक स्कूल में उसकी भर्ती कर दी ग़ई।\nवह युवती किसी कारण से खिलखिलाकर हँस पड़ी। विजेंद्र ने उसकी ओर देखा। वह भी खिलखिलाकर हँसना चाहता था किन्तु हँस न पाया।\nकितने प्रयत्नों के बाद गाड़ी धक्के देने से स्टार्ट हुई। वह दोनों स्त्रियाँ बैठ ग़ई। अधेड़ उम्र के पुरुष ने पते का कार्ड दिया और गाड़ी आगे बढ़ी।\nविजेंद्र का ऊँचा उठा दाहिना हाथ कुछ देर तक वैसे ही रहा।\nआज स्त्री को उसने निकट से देखा था। बहुत नजदीक से देखा था।\n‘स्त्री, स्त्री, स्त्री...' ऐसा ही कुछ रटता हुआ सीधे रास्ते जा रहा था तब कोरी स्लेट जैसे उसके मन के भीतर स्त्री बहुत तीव्रता से उग़ रही थी।\nPost by Jemsbond » 20 Jun 2016 12:49\nवह घर पहुँचा तब पसीने से सराबोर हो चुका था।\nवातावरण में नमी थी फिर भी उसने ठण्डा पानी माँगा।\nनहाकर वह नीचे नाश्ते के टेबल के पास पहुँच ग़या।\nकिटली से ग़र्म भाप बाहर निकल रही थी। पिताजी कॉफी में सुग़र मिला रहे थे। नौकर आमलेट के टुकड़े कर रहा था।\nविजेंद्र ने अपनी ओर ट्रे खींची फिर एक अखबार उठाकर यों ही देखने लगा।\nविज्ञापन की स्त्री को वह देखता रहा। कुछ देर बाद नाश्ता किये बिना ऐसे ही खड़ा होकर अपने कमरे में चला ग़या।\nसफेद दीवारों की ओर वह यों ही देखता रहा। छोटे टेबल पर सूटकेस की चाबी पड़ी थी। अकारण उसने उठा ली और पलंग़ के पास की सफेद दीवार पर स्त्री का चित्र बनाने लगा।\nयहाँ उसका यह दूसरा दिन था।\nतीन महीने की लग़भग़ नब्बे दिनों की छुट्टी यहाँ मनानी थी। यहाँ, जहाँ एक भी स्त्री न थी।\nउसे लगा कि यहाँ आकर बहुत बड़ी ग़लती की है।\nआँखें बंद कर उसने करवट ली।\nएक घंटे पहले उसने एक स्त्री को देखा था। बहुत नजदीक से देखा था। उसने गाड़ी को दुरस्त किया था। कितने स्नेह से उन दोनों ने निमंत्रण दिया था। आने को कहा था।\nविजेंद्र का एक हाथ अभी भी हिलने उठ रहा था।\nऔर उसके ऊँचे उठे हाथ में नौकर एक लिफाफा रख ग़या।\nपहले तो वह चमका। उसकी सारी सृष्टि नष्ट हो ग़ई। किन्तु डाक का निशानवाला लिफाफा देख वह पीठ के बल सीधा हुआ।\nबसवेश्वरसिंह राठौड़ का पता देख वह सोच में पड़ ग़या।\nअंदर से काग़ज़ निकाल वह पढ़ने लगा।\nपिताजी के किसी सगे ने भेजा था। अंदर बहुत सारी बातें थीं। साथ में उसकी शादी की बात भी लिखी थी। शादी विजेंद्रसिंह राठौड़ की।\nशादी के बारे में उसने आज तक सोचा ही न था। आज भी गंभीरता से न सोचता। किन्तु आज तो उसने स्त्री को देखा था, बहुत नजदीक से देखा था। और उसे देखने के बाद उसके दिमाग़ में स्त्री छा ग़ई थी।\nउसे आश्चर्य हो रहा था। वह सोच भी न पा रहा था। आज ऐसा क्यों हो ग़या, वह कल्पना भी न कर पाया। और इसीलिए तो वह सोच रहा था कि आज वह स्त्री न मिली होती तो हर बार की तरह उसने लिफाफा फेंक दिया होता। उसने शादी करने से मना कर दिया था। शादी है क्या? एक फौज़ी के जीवन में स्त्री का स्थान ही कहाँ होता है ?\nकिन्तु आज कुछ ओर ही हो रहा था।\nस्त्री की जरूरत थी। वह आजतक शादी की बात ठुकराता रहा था। पिताजी ने अपनी रीति से कोशिश की थी। किन्तु उसने कोई उत्तर न दिया था। हर वक्त की तरह बसवेश्वरसिंह राठौड़ ने अपने पते पर आये लिफाफे को पढ़, उसे भेजा था।\nविजेंद्र पत्र को फिर से पढ़ने लगा।\nशादी की बात स्पष्ट रूप से लिखी ग़ई थी। उसके साथ जिसकी शादी होनेवाली है उस युवती के बारे में बताया ग़या था।\nपढ़ने में उसे मजा आ रहा था।\nएक बार...दो बार...तीन बार... वह पत्र पढ़ता ही ग़या और शादी के बारे में सोचने लगा।\nखाना खाने में मन नहीं लग़ रहा था।\nनाश्ता उसने किया न था।\nऔर वह शादी के बारे में सोचने लगा। सोचते सोचते कब नींद आ ग़ई, पता न लगा। किन्तु कान के पास हो रहे शोर से उसकी नींद यकायक टूटी।\nउसके हाथ से पत्र गिर ग़या था। और बसवेश्वरसिंह स्वयं उसे जगा रहे थे।\nवह यकायक खड़ा हो ग़या।\n‘डाइनींग़ टेबल पर मैं तुम्हारी राह देख रहा हूँ'। - कह वे जैसे आये थे वैसे चले ग़ये।\nविजेंद्र डाइनींग़ टेबल के पास आकर बैठ ग़या। सब चुप थे। मौन का एक बादल छाया रहा। बसवेश्वरसिंह के चेहरे पर एक फौजी अफसर का मोहरा सदा की भाँति आज भी था।\nविजेंद्र बिना कारण हँसना चाहता था। इस बार वह अपने मन को संयमित न रख सका। वह हँस पड़ा। अकेले ...अकेले... और कुछ पलों तक हँसता रहा।\nबसवेश्वरसिंह के चेहरे की रेखाएँ ओर अधिक उग्र होती ग़ईं। काँच के नक्काशी से युक्त चिनाई प्लेट में रखे सुगंधी पुलाव से भाप निकल रही थी। पका चिकन बड़ी तश्तरी में रखा था और उसकी सुगंध डाइनींग़ टेबल के चारों ओर फैल चुकी थी।\nवहाँ ही विजेंद्र मन ही मन हँस दिया। बस यों ही वह हँस दिया। सामने पिता बैठे थे फिर भी वह अपने मन पर काबू न रख सका।\nवह अकेले ही हँस रहा था।\nबसवेश्वरसिंह राठौड़ का चेहरा ओर अधिक उग्र हुआ और मुख की रेखाएँ और अधिक तंग़ हुई। सुगंधयुक्त पुलाव से उसका मन उठ ग़या। बड़ी तश्तरी में रखे चिकन की ओर उसने देखा तक नहीं। गोद में बिछे नेपकीन से उन्होंने मूँछें पोंछीं। आँखों से ग़र्म-ग़र्म ज्वालामुखी बह रहा था।\nविजेंद्र को मालूम था। पिता गुस्सा करने जा रहे हैं, उसे मालूम था। इसलिए वह चुपचाप खाने लगा।\nवहाँ तो डाइनींग़ टेबल पर बसवेश्वरसिंह राठौड़ मुक्का मारने लगे। परिणाम काँच का गिलास ढल ग़या।\n‘विजेंद्र, तू अब सैनिक स्कूल का स्टुडन्ट नहीं है... तू एक अफसर है...याद है न तुझे तेरा सर्टिफिकेट ? '\n‘तो फिर पाग़ल की तरह हँसना ये क्या अनुशासन है ? '\n‘तुझे पता होना चाहिये कि तू एक बड़ा अफसर है। तेरे सिर पर बहुत सारी जिम्मेवारियाँ आनेवाली हैं। दिन-ब-दिन तुझे आगे बढ़ना है। और भग़वान की कृपा होगी तो मैं यही देखना चाहता हूँ कि मेरा यह इकलौटा पुत्र भारत का महान सेनापति बनें...सरसेनापति हों'।\nविजेंद्र का ध्यान इधर था ही नहीं। पहाड़ी के वृक्ष पर बैठे कौए की उसे याद आई। कितनी तीव्रता से वह ग़र्दन घुमा घुमा कर देख रहा था। उसने निरीक्षण द्वारा यह बात जानी थी।\nकमाल का था पहाड़ी कौआ ।\nवह फिर हँस दिया।\nऔर उसके साथ ही बसवेश्वरसिंह की भयानक ग़र्जना डाइनींग़ हॉल को हिला ग़ई।\n‘वोट नोन्सेन्स...तुझे समझना चाहिये। यू आर कमान्डर... फिर कमान्डर ऑव चीफ...और उसके बाद... '\nतेज नजरों से उन्होंने देखा।\nविजेंद्र की हँसी विलीन हो ग़ई थी। पहाड़ी कौआ पहाड़ी के वृक्ष से उड़ ग़या था। ‘पीली' पंछियों का पीले पंखों में कत्थई छींटवाला समूह सिर से गुजर ग़या था। कोमल कोमल पीले पंखोंवाली तितली दूर दूर उड़ ग़ई थी।\nऔर उसके साथ ही उसे ख्याल आया कि वह तो यों ही अकेला अकेला हँस रहा था। और पिताजी गुस्सा ग़ये।\n‘तेरे हाथ के नीचे न जाने कितने लोग़ रहेंगे। तेरे कहे अनुसार सब काम करेंगे। तेरा ऑडर उनके लिए वज्रलेख होगा। तुझे बार बार हँसना छोडना होगा...मुझे तुझ पर बड़ी आशा है। पाँच फिट सवा ग्यारह ऊँचे मेरे इकलौते बेटे के लिए मैं सब कुछ कर चुका हूँ। और उसकी तरक्की देखने के लिए जिंदा हूँ... '\nविजेंद्र को लगा कि पिताजी का गुस्सा अभी तक शांत नहीं हुआ है। कब उनका दिमाग़ फिर जायेगा, कहा नहीं जा सकता।\nवह चुप ही रहा। चुपचाप खाता रहा।\nबसवेश्वरसिंह राठौड़ बोलते रहे। बोलते वक्त उनका चेहरा कठोर होता जा रहा था। आँखों की झुरियों में बिना कारण परेशानी, अकेले आदमी का अकेलापन, फौजी अफसर की भयानक क्रूरता, हँसी के प्रति तिरस्कार, और ऐसा ही बहुत कुछ छिप कर बैठा था वह विजेंद्र जानता था। किन्तु वह स्वयं भी मानो मजबूर था।\nवह खुद पिता से अलग़ रहता था तब एक कोमल भाव हमेशा के लिए बसवेश्वरसिंह के प्रति रहता था। उस भाव को वह सींचा करता, स्नेह किया करता था। किन्तु उसकी नज़र के सामने जैसे ही पिता जी खड़े हो जाते वह भाव प्रकाश को देख जैसे अंधकार भाग़ जाता है वैसे दूर दूर भाग़ जाता।\nआखिर उसका कारण क्या होगा ?\nआज से ही नहीं, बहुत पहले से, बरसों से, महीनों से, दिनों से वह सोच रहा था। किन्तु अब तक कोई रास्ता नहीं निकाल पाया था।\nयहाँ से, इस पहाड़ी इलाके के पिता जी के निवासस्थान से दूर दूर दिल्ली या देहरादून चला जायेगा तब वह भाव फिर से उसके मन में फूट निकलेगा। और लता की तरह आगे ही आगे फैलता जायेगा।\nविजेंद्र आराम से सुगंधयुक्त पुलाव खा रहा था। वह सोच में ही था कि फिर ग़र्जना सुनाई दी।\nपुलाव से नज़र हटाकर उसने देखा।\nबादशाह दुम हिलाते हिलाते डाइनींग़ टेबल के नीचे घुम रहा था। पैर सूँध रहा था।\nविजेंद्र ने पैर ही से प्यार जताया। बादशाह पैर को चाट एक छलाँग़ लगाकर टेबल पर आ ग़या।\nबादशाह ने पुलाव की ओर देखा। बड़ी तश्तरी में रखे चिकन को देखा। फिर लार टपकाती हुई जीभ को मुँह पर फेर बसवेश्वरसिंह राठौड़ की ओर।\nउनकी आँखों में आग़ थी, नींबु की फाँक जैसी आँखें मानो बोल रही थीं। अकेले बादशाह की ओर नहीं, शायद विजेंद्र की ओर भी वे शब्द समांतर बह रहे थे। बादशाह उन आँखों की ओर देख विजेंद्र की ओर देखता था। फिर दुम हिलाता था। और बी. राठौड़ की आँखें शब्दों को व्यक्त कर रही थीं... ‘तेरी यह मजाल... आज तूने भी अनुशासन तोडा...तुझे हो क्या ग़या है ? विजेंद्र आया तब से तू भी...तू भी... '\nबसवेश्वरसिंह राठौड़ की आँखों से आग़ निकल रही थी। किन्तु बादशाह तो विजेंद्र की ओर देख चिकन की तश्तरी में मुँह डाल चुका था।\nबादशाह मजे से खा रहा था।\nबसवेश्वरसिंह राठौड़ की ग़र्जना से सारा वातावरण काँप उठा किन्तु बादशाह पर उसका कोई असर न था।\nग़र्जना के साथ वह क्षणार्ध रूका और बेफिकर हो, देखता हो वैसे बसवेश्वरसिंह राठौड़ की ओर देखा। मुँह पर लाल लाल जीभ फेरकर विजेंद्र की ओर मुँह फेर दुम हिलायी।\nबादशाह कुछ हुआ ही न हो वैसे मजे से चिकन उडा रहा था।\n‘नहीं...नहीं...ऐसा नहीं हो सकता... ' की गंभीर आवाज के साथ बसवेश्वरसिंह कुर्सी से खड़े हो ग़ये। उनका भारी शरीर काँप रहा था। आँखें तो मानो फटी जा रही थीं। आवाज भी फट ग़ई थी।\nवे डाइनींग़ होल से बाहर निकल ग़ये। बादशाह एक बड़ी हड्डी को अपने मजबूत दातों से चबाकर खाने की कोशिश कर रहा था।\nवहीं तो रायफल का बार हुआ। और विजेंद्र ने देखा कि अल्शेशियन बादशाह डाइनींग़ टेबल से दूर फेंका जाकर पीली दीवार से टकराकर फ्लोरिंग़ पर तड़प रहा है।\nबादशाह ने विजेंद्र की ओर देख दुम हिलाने की कोशिश की, उसकी आँखों से पानी बहने लगा और अंतिम खींच के साथ ही मर ग़या।\nलहू घीरे घीरे जमता ग़या। कहीं से मक्खियाँ आयी। उन मक्खियों को विजेंद्र देखता रहा।\nनौकर आया। अलेशेशियन कुत्ते के शब को उसने खींचा तो मक्खियाँ भिनभिनाकर एक बार उड़ ग़ई...और वापस जमे लहू पर बैठ ग़ई...लहू के दाग़ साफ कर दिये ग़ये...डाइनींग़ टेबल स्वच्छ किया ग़या। नौकर आया, ग़या। वापस आया। किन्तु विजेंद्रü वैसे ही बैठा रहा।\nउसी टेबल पर चाय रखी ग़ई। वह खड़ा हुआ। खिड़की के पास ग़या। बाहर की पहाडिंयों की ओर सूरज ढल रहा था। खिड़की से कूद बाहर जाने की इच्छा उसने रोक दी। पास के दरवाजे से बाहर निकल पहाड़ियों की ओर चलने लगा।\nलाल मिट्टी वाला रास्ता हरी पहाड़ियों के बीच कुंकुम की तरह शोभायमान हो रहा था। ढलते सूरज की किरणों में सब निर्मल लग़ रहा था।\nपहाड़ियों को देखते हुए वह ढलान चढ ग़या। दूसरी ओर उतरना था।\nतीव्र ग़ति से वह पहाड़ी से उतरा।\nफिर थोड़ी देर रुका।\nनीचे वाले भाग़ की ओर खुदी ग़ई ताज़ा मिट्टी देख उसके पैर उस ओर बढ़ने लगे।\nलाल मिट्टी की ओर देखा। खुदी ग़ई जग़ह अलग़ ही दिख रही थी।\nयकायक अल्शेशियन कुत्ते का शब उसे याद आ ग़या।\nखुदी ग़ई लाल मिट्टी के पास वह बैठ पड़ा।\nयहाँ, इस जग़ह पर ही शायद बादशाह को दफनाया ग़या होगा।\nग़ङ्ढे की सारी मिट्टी निकल देने का मन होने लगा। उसने इधर-उधर देखा।\nचारों ओर कोई नहीं था।\nचारों ओर छोटी-बड़ी हरी हरी पहाड़ियाँ मौन खड़ी थीं।\nनिकट के एक छोटे वृक्ष पर उसने ध्यान से देखा।\nपहाड़ी कौआ देखने की संभावना ग़लत थी।\nमिट्टी को निकाले बिना ही वह खड़ा हुआ। हथेली की लालिमा देख दूसरी ढलान चढने लगा।\nऊपर पहुँचकर उसने सूरज को देखा।\nफिर दौड़ते हुए वह ढलान उतर ग़या।\nअब सूरज न दिखता था।\nसामने की पहाड़ी पर यों ही चढ़ने लगा।\nउपर कुछ पल रुका रहा।\nलाल दिखता सूरज का गोला गोल गोल घूमता है कि नहीं, जानने के लिए वह सूरज की ओर देखता रहा।\nकुछ समझ में नहीं आया। आँखें खुली ही थीं। चारों ओर प्रकाश फैला था फिर भी अंधकार... गाढ अंधकार आँखों के सामने उभर रहा था, दूसरा कुछ दिखाई नहीं दे रहा था। हरी हरी पहाड़ियाँ, लाल मिट्टीवाला रास्ता, अल्शेशियन को दफनाया था वह जग़ह, पहाड़ी कौआ, पीली तितली, ‘पीली' पंछियों का समूह...कुछ भी नज़र न आता था। कुछ भी नहीं...कुछ भी नहीं।\nदोनों आँखें खुली थीं। सूरज डूबा नहीं था, किरणें फैली थीं। फिर भी आँखों के सामने उभर रही कालिमा से कुछ सूझ नहीं रहा था।\nवह बैठ पड़ा।\nएक प्रकार के डर से मानो वह कालिमा भाग़ ग़ई।\nअब आँखों के सामने लाल रंग़ के बिंदु...पीले रंग़, सब दिखने लगे।\nउसे मजा आ रहा था।\nदोनों आँखें उसने मसलीं। देर तक मसलता रहा।\nऑंख से पानी झरने लगा।\nकुछ देर बाद हरी पहाड़ियाँ देख वह आनंदित हो उठा।\nअब थोड़ी देर के बाद ‘पीली' पंछियों का समूह कत्थई छींटवाले पीले पंखों को पसारता हुआ आयेगा। उसके सिर पर से पसार हो जायेगा। वह देखा करेगा। सूरज डूबेगा...किरणें पिघल जायेगी। अंधकार फैल जायेगा...वहाँ तक वह बैठा रहेगा, देखता रहेगा।\nकोमल पंखवाली पीली तितली, पहाड़ी कौआ, सभी की राह वह देखा करेगा। उसके बाद खड़ा हो जिस ढलान पर वह चढा है उससे उतरेगा। तलहटी के अंधकार को चीर वह दूसरे ढलान पर चढेगा...उतरेगा...फिर अल्शेशियन को जहाँ दफनाया है वहाँ खड़ा रहेगा और फिर दूर दूर दिखती दीपक की रोशनी की ओर आगे बढ़ेगा।\nयहाँ अंधेरे में बैठकर विस्तृत आकाश के असंख्य सितारे गिन-गिन कर भूल जाने का मजा आयेगा-सोच उसके चेहरा हँसी से भर उठा।\nसूरज अब एक ऊँची पहाड़ी के पीछे छिप ग़या था।\nपीले पंखवाले ‘पीली' पंछियों का एक झुंड पसार हुआ, किन्तु दूर से।\nवह देखता रहा।\nतितली कहीं भी नज़र नहीं आ रही थी।\nपहाड़ी कौआ शायद आज जल्दी घोंसले में चला ग़या हो।\nयहाँ से सीधे जाकर सामने की दिशामें चलकर बाई ओर मुड़ जाने की इच्छा उसे हुई। आगे कोलतार का रास्ता था। सबेरे छोटा बोर्ड उसने पढ़ा था। जलपाईगुरी-130 किलोमीटर...शाम को ट्रकों का हल्ला...और...\nदोनों स्त्रियाँ उसे याद आ ग़ईं।\nस्त्री के संग़ अधिकतर पुरुष सालों गुजार देते हैं, ऐसा उसने सुना था। ट्रेनिंग़ के बीच शादी करके झूठे टेलिग्राम करवाकर छुट्टी लेकर पवन की ग़ति से भाग़नेवाले युवा अफसरों को उसने देखा था।\nकिन्तु उस वक्त उसे पता ही न था। वह तो स्त्रियों के पीछे दौड़नेवाले उन अफसरों के प्रति घृणा, तिरस्कार और नफरत का ही भाव था। दूसरा कुछ नहीं।\nवैसे तो वह स्वयं ही ग़लत था। जीवन के ग़णित की गिनती वह ग़लत कर रहा था।\nकिन्तु आज तो उसने स्त्री को देखा था। बहुत निकट से देखा था। और उसके मन में स्थित तिरस्कार मोम की तरह पिघल पानी पानी हो ग़या था।\nजन्म से आजतक शायद वह स्त्री के निकट रहा ही न था। आज वह उसके पास पहुँच ग़या था।\nजन्म तिथि उसने याद कर ली।\nचौबीसवाँ साल बीत रहा था।\nचौबीस चौबीस सालों तक, सौ महीनों तक, हजारों दिनों तक, लाखों मिनटों तक, करोडों सेकन्डों तक वह स्त्री से वंचित रहा था। इतने सालों तक वह स्त्री को जान ही न पाया था, पहचान ही न पाया था।\nऔर आज यकायक एक स्त्री उसके सामने खड़ी थी।\nकार के बिग़ड जाने के कारण रास्ते के किनारे खड़ी अति सुंदर युवती उसे फिर से याद आयी।\nउस दिन उस सुंदर युवती को उसने ध्यानपूर्वक देखा था। उसके शरीर के एक-एक मरोड़ को रसपूर्वक देखे थे। मजा आ ग़या था। मन कर रहा था कि उसे हाथों में उठा दौड़ता रहता, बस, दौड़ता रहता, दौड़ता रहता...\nज्वाला मुखी जैसे ग़र्म उच्छवास को जोर से त्याग़ उसने ऊँची पहाड़ियों की धार की ओर देखा।\nसूरज लग़भग़ डूब चुका था। उजास कम ही था। उसके सिर के उपर से ‘पीली' पंछियों का समूह पसार हो ग़या था। पहाड़ी कौआ भी छोटे वृक्ष की डाल पर क्षणभर बैठ उड़ ग़या था।\nअनंत आकाश से उतर रहे अंधकार की ओर देख उसने खड़े होने चाहा। उसने एक हाथ को, आधार के रूप में खुरदरी धरती पर रखा भी। किन्तु सिर पर से पंख फैला कर जा रहे ‘पीली' पंछियों ने उसे रोका।\nवह श्यामल आकाश की ओर देखता ही रह ग़या।\n‘पीली' पंछियों का समूह तीव्रता से गुजर ग़या।\nपंखों के रंग़ ही को पहचान पाया।\nअंधेरा हो चुका था।\nविजेंद्र अफसोस करने लगा।\n‘ऐसे अंधकार में यदि वह युवती मिलती तो ? '\n‘पीली' पंछियों के अनदेखे पंख उसे याद आये।\nएक बार फिर अफसोस करने लगा।\nवह सोच ही में था कि वे ‘पीली' पंछियों, उनके खुलते-बंद होते कत्थई रंग़ के छींटवाले पीले पंख, अंधकार के कारण अफसोस, सुंदर युवती... और ऐसे ही मनभावन विचारों में खोया था कि वहाँ उसकी गोद में एक छोटा लिफाफा आ गिरा।\nपीछे पिताजी-बसवेश्वरसिंह खड़े थे।\nविजेंद्र ने छोटा लिफाफा खोला। वैसे तो वह खुला ही था। अंदर से एक फोटोग्राफ निकल पड़ा।\nफोटो को हाथ में ले ध्यानपूर्वक देखने की कोशिश की। ताक-ताककर देखा। किसी युवती का आकार सामने आ ग़या या आभास मात्र हुआ ? कुछ पता न चला। किन्तु कुछ क्षण पूर्व ही वह सुंदर युवती के बारे में सोच रहा था, वह सोच ओस बिंदु की तरह फैल ग़ई। मन के हरेक हिस्से में मोती जैसे बिंदु फैल ग़ये थे और उन हरेक बिंदुओं में सुंदर युवती दिख रही थी। सुंदर स्त्री। रास्ते के किनारे खड़ी युवती ही थी।\nविजेंद्र ने फोटो फिर हाथ में लिया। सितारों ने कोई साथ न दिया। आँखें भी पीछे हट ग़ई। वहीं तो बसवेश्वरसिंह राठौड़ ने लाइटर से चिरुट जलायी। उस थोड़े पीले प्रकाश में उसने आँखें खींची किन्तु पीली रोशनी अब बुझ चुकी थी। धुऑं गोल हो पीछे की पहाड़ी की ओर मुड़ रहा था।\n‘उस पत्र के साथ यह फोटो भी आया है। पसंद आये तो कहना'। - कह बसवेश्वरसिंह राठौड़ प्रगाढ होते जा रहे अंधकार के बीच से रास्ता खोज आगे चलने लगे।\nविजेंद्र पिता जी की परछाई-सी आकृति को देखता रहा। फिर खड़ा हुआ। वह तेजी से ढलान उतर ग़या।\nमकान पर पहुँच सबसे पहला काम उसने फोटो देखने का किया।\nड्रोइंग़ रूम में जलती एक विशिष्ट प्रकार की चिमनी के उज्जवल प्रकाश की ओर उस फोटो को धर दोनों आँखें उसने स्थिर कीं।\nवह चौंक उठा। खुशी से थरथरा उठा। जोर से साँस वह ले बैठा। दोनों आँखें अनजाने ही में बंद हो ग़ई।\nआज सुबह कोलतार के रास्ते के किनारे देखी युवती उनकी पलकों में बंद हो ग़ई थी।\nसुंदर युवती, सुंदर चेहरा, चढ़ती जवानी, सब उसकी बंद पलकों के सामने बाढ की तरह दौड़ आया। और मस्त मजे की बाढ़ में वह बहने लगा।\nबसवेश्वरसिंह राठौड़ शायद अपने इकलौटे बेटे की तीव्र उत्कंठा को महसूस कर रहे थे। किन्तु आज तक के जीवन में उन्होंने कभी भी भाव प्रकट ही न किये थे। उनकी प्रकृति ही कुछ अलग़ थी। कड़ा अनुशासन, हँसी से नफरत, अकेले रहने की आदत, ये सब उनकी महत्वपूर्ण विशेषताएँ थीं। अपने इकलौटे बेटे के साथ भी वे मेच नहीं हो पाये थे किन्तु...\nउन्होंने ऐनक से ताक कर देखा।\nविजेंद्र की पलकें अभी तक बंद थीं। शायद मधुर भावों के बंधन में बंध चुका था। उसके पास का फोटो चिमनी की रोशनी में चमक रहा था।\nजोश से पुकार मचाने की इच्छा उन्होंने दबायी, किन्तु पुत्र को अनुशासन हीनता से जगाने के लिए वे खाँसना न टाल सके।\nविजेंद्र ने आँखें खोलीं, पास के दरवाजे की ओर देखा। फिर मन ही मन शरमा कर बैचेनी महसूस करने लगा।\nउसके हाथ से उस युवती का फोटो सरक नीचे जा गिरा था।\nउसने इधर-उधर देख, सहजता से, मुडे न, वैसे फोटो को उठा लिया। नज़र अनायास ही उस चेहरे पर थिर हो ग़ई। मन ही मन निर्णय ले लिया। ऐसी सुंदर युवती पत्नी के रूप में, यदि स्त्री विहीन घर में आये तो उससे अच्छा ओर क्या हो सकता है !\nवह अब तक सोच ही में डूबा था वहाँ बसवेश्वरसिंह के बोझिल कदमों की आहट का आभास उसे हुआ।\nजानबूझकर उसने उन कदमों की ओर अनदेखी की।\nकुछ ही देर में तो उसके कंधे पर बोझिल हाथ रखा ग़या। और उसके साथ ही भारी आवाज़ सुनाई दी, ‘निर्णय ले लिया ? '\nविजेंद्र बैचेन हो उठा। वह चुप ही रहा।\n‘तुझे अब निर्णय कर लेना चाहिये। अब तू सब कुछ समझ सके वैसा जिम्मेदार अफसर है'। बाजू की कुर्सी पर बसवेश्वरसिंह राठौड़ बैठे।\nयुवा लड़के की शादी की बातें वह योग्य रीति से रख नहीं पा रहे थे। साठ के पास की उम्र में बहुत बैचेनी हो रही थी। किन्तु अनुशासन के अतिरिक्त वे ओर कुछ समझते ही न थे। इसलिए दूसरी कौन-सी बात करें ? कौन-सी हकीकत बयान करें ?\nकुछ देर वे मूँछ पर हाथ फेरते रहे। फिर आँखों से एनक उतार काँच साफ करते रहे। फिर भी बेचैनी कम नहीं हो रही थी। अत: डिबिया से चिरूट निकाल, जलाकर धुऑं निकालते रहे।\nबोझिल खामोशी कमरे में छा ग़ई थी।\nविजेंद्र बेचैनी महसूस कर रहा था। बसवेश्वरसिंह राठौड़ बेटे की परेशानी जानते थे। किन्तु मजबूर थे। स्वभाव आड़े आ रहा था। एक के बाद एक चिरुट का कस लेते उन्होंने कुर्सी में सीधे बैठते हुए पेन निकाल विजेंद्र की ओर रखा।\nयुवा बेटे ने पिता के हाथ से पेन ले लिया। और तुरंत उस फोटो पर लिखा-‘यस'। और पेन और फोटो पिता की और सरकाकर खड़ा हो ग़या।\nबसवेश्वरसिंह राठौड़ ने पढ़ा। फिर ‘हाँ' में सिर हिला रहे हो वैसे सिर झुकाकर अपने कमरे में चले ग़ये।\nडाइनींग़ टेबल सजाया ग़या तब तक वे कुछ लिखते रहे। शायद पत्र लिख रहे थे। और फिर आराम से खाना खा रहे हो वैसे दोनों खाते रहे।\nपहाड़ियों से घिरे इस प्रदेश में शाम जल्दी उतर आयी थी। विजेंद्र बाहर जाना चाहता था, सारी रात टहलकर बिताना चाहता था। और इसी अनुमान से अपने कमरे की खिड़की खोल बाहर देखा।\nठंडी हवा का झोंका कमरे में आ ग़या। अंधकार इतना घना था कि दस फिट दूर की वस्तुएँ दिखाई नहीं देतीं थीं। ऐसे अंधकार ही में युवाओं को टहलना चाहिये। ऐसा सोच उसने होलबूट पहने। ग़र्म कोट पहन मफलर ग़ले में लपेटा। और कुछ भी कहे बिना निकल पड़ा।\nबाहर तो कुछ देर उसे कुछ दिखा ही नहीं।\nकहाँ जाना, किस ओर जाना, कहाँ पहुँचना, कुछ भी निश्चित नहीं था।\nमन ही मन दिशा निश्चित करने का प्रयास उसने कर देखा। किन्तु कुछ भी सूझ नहीं रहा था। अंत में छोटे-छोटे दीपक की-सी रोशनी की ओर वह चलने लगा।\nअल्शेशियन बादशाह की याद हो आयी। वह जिंदा होता तो इस समय उसके साथ होता। किन्तु...\nठंडे पवन को चीरते हुए वह आगे बढा।\nअब तो जरा-सी भी रोशनी नहीं दिखती थी। उसे लगा कि वह ढलान उतर नीचे पहुँच चुका है।\nजिधर पैर ले जा रहे थे, जा रहा था।\nदेर तक वह घूमता रहा। आकाश के तारों को गिनता रहा, पीले पंखों में कत्थई रंग़ की छींटवाले ‘पीली' और फिर रास्ते के किनारे खड़ी युवती को याद करता रहा।\nमजे की लड़की थी। पीले पंखवाली कोमल तितली जैसी।\nविजेंद्र का मन करने लगा कि कोलतार के रास्ते पर निकल पडना चाहिये। किन्तु इस वक्त, इस रात्रि में कुछ याद नहीं आ रहा था। सड़क की ओर निकलने वाला लाल मिट्टी वाला रास्ता वह भूल ग़या, यदि उसी रास्ते से जाता तो उस बोर्ड के पास रुकता। रात के अंधकार में कुछ दिखेगा नहीं। किन्तु बोर्ड के शब्द ‘जलपाइगुरी-130 किलोमीटर' ऐसा बोर्ड मन ही मन वह पढ़ लेता। सोच में डूबा वह देर रात तक पहाड़ियों के बीच यों ही टहलता रहा। अल्शेशियन बादशाह की कब्र के पास दौड़ जाने की इच्छा हो आयी। किन्तु...\nघर की ओर वह चलने लगा। किन्तु अब वह घर, घर की दिशा, पग़दंडी जैसे रास्ते को वह भूल ग़या था।\nकुछ देर वह सामने की ओर चलता रहा। सभी दिशाएँ समान लग़ रही थीं।\nथोड़े दूर जाकर उसने निर्णय बदला। एक चक्कर लगा वह दूसरी ओर घूमा।\nअब तो कुछ भी दिखता न था। न कोई मकान, न कोई आबादी, न कोई रोशनी और न ही कोई दिया।\nउसे कोई भय न था। मन हँसना चाह रहा था। खिलखिलाकर हँसने की इच्छा उसने दबा दी। किन्तु फिर भी चेहरे पर हँसी फूट ही निकली।\nकुछ पल वह हँसता रहा।\nयहाँ न कोई अनुशासन, न कोई रोकटोक, न किसी की शर्म, न संकोच, कुछ भी न था। वह था, अंधेरी रात थी। दिन के उजाले में हरी हरी दिखती पहाड़ियाँ थीं।\nकुछ सोचते-सोचते अंधेरे ही में वह चलने लगा। वह कहाँ जा रहा है, किस ओर जा रहा है, कुछ पता न था। अनजान बनकर पहाड़ियों के बीच रास्ता भूल जाने का भी एक अनोखा आनंद था।\nकिसी निश्चित जग़ह पर जा रहा हो वैसी त्वरा से आगे बढ़ते हुए उसने सोचा, मनुष्य जितना अधिक जानता है, उतना ही भूलता है। सबसे अच्छा तो यही है कि कुछ भी न जानना। अनजान बने रहना ही अच्छा...\nयकायक उस सुंदर युवती का स्मरण हो आया। वह तो उसके बारे में कुछ भी जानता न था। वह भी उसे नहीं जानती होगी। दोनों अजनबी। और अनजाने में ही दोनों मिलेंगे तब ?\nपैर से कुछ लिपट ग़या। होल बूट थे अत: कोई तकलीफ न हुई। शायद कोई जीव था... साँप था... या कि अजग़र।\nबड़े अजग़र मनुष्य को भी निग़ल जाते हैं - विजेंद्र को याद हो आया। यदि कोई अजग़र उसे निग़ल लें, तो ?\nअपना आधा शरीर अजग़र निग़ल ग़या है- की कल्पना उसने की। अजग़र के पेट की ग़रमी, उमस और टूटती हड्डियों की पीड़ा...\nवह अभी सोच ही रहा था कि तेजी से दौड़ता हुआ कोई प्राणी दूसरी पहाड़ी की ओर भाग़ ग़या।\nशायद स्यार था, खरगोश भी हो सकता है।\nअंधेरे में पहचाना नहीं ग़या।\nप्रगाढ अंधेरा कितना सुंदर लग़ रहा था।\nउसे अपने एक मित्र की याद हो आयी।\nसैनिक स्कूल में दोनों साथ थे। सुंदर था, अच्छे घर का था। उसकी शादी हो चुकी थी। वह कहता था कि उसकी पत्नी बहुत काली है। काली ही नहीं, मुँह के उपर चकते के निशान थे और एक ऑंख से टेढी। माँ-बाप की इच्छा के कारण उसने शादी की थी। उसने शादी से पहले किसी से वादा किया था।\nदोनों वादा तोड़ना नहीं चाहते थे। परिवार खानदानी था। शादी के बिना कोई चारा ही न था। अफसर मित्र पत्नी को देखना भी न चाहता था किन्तु...\nविजेंद्र ने रास्ता बदला। घने अंधकार में कुछ भी सूझ नहीं रहा था, वह कहाँ जा रहा है, घर किधर था...इस ओर क्या है ? कुछ भी मालूम नहीं हो रहा था। और बेखबर हो वह आगे बढ़ रहा था।\nउस युवा मित्र की याद तीव्रता से आ रही थी। वह घर अवश्य जाता था। किन्तु उस ट्रेन में जाता जो उसे रात को घर पहुँचाती। रात में दिया या चिमनी जलाने की मनाही थी। काले काले अंधेरे में पत्नी को प्यार करता और सबेरे तो वापस ट्रेनिंग़ में आ जाता। विजेंद्र ने यों ही अंधेरे में देखा।\nवह खड़ा रहा।\nचारों ओर देखा। कुछ भी स्पष्ट नहीं दिखता था। वह कहाँ है, सामने क्या है, वह क्या देख रहा है...कुछ भी पता न था। और इसलिए मजा आ रहा था। अनजानी धरती पर अंधेरे में टहलने का मजा वह खोना नहीं चाहता था। वह फिर से चलने लगा।\nकितने बजे होंगे ? वह अनुमान करने लगा।\nघर से निकले लग़भग़ तीन-चार घंटे बीत चुके होंगे-का अनुमान उसने लगाया। मन में जरा-सा भी रंज न था। बल्कि उसे तो मजा आ रहा था। थकावट का तो नामोनिशान तक न था।\nएकदम पास से आ रही उल्लू की चीत्कार सुन वह खड़ा रह ग़या।\nघू... घू... घू... घरर... धू...\nफटे कंठ से निकली चीत्कार की भयंकर रूप से प्रतिध्वनि हो रही थी। पहाड़ियों की कठोर काया से टकराकर टूट बिखरती वह ध्वनि दूर दूर बह जाती थी।\nउसने उल्लू को देखना चाहा। उल्लू शायद अपने आपको देख रहा होगा। रात को उसे सब कुछ दिखाई देता है- मान्यता विजेंद्र को याद आई। फिर उसने यों ही सोचा। यदि वह भी उल्लू की तरह घने अंघकार में देख पाता तो ?\nउल्लू के चीत्कार की भयंकर प्रतिध्वनि को पार कर आगे बढ़ ग़या।\nशायद वह किसी पहाड़ी पर होगा। यहाँ से बराबर सामने की ओर प्रकाश का एक वर्तुल आभासित हो रहा था।\nसामने की ओर वह बढ़ने लगा।\nकिन्तु थोड़ी देर ही में भूल ग़या।\nअब प्रकाश दिखाई नहीं देता था।\nफिर भी वह बढ़ता ग़या। आगे, और आगे।\nऐसे ही चलते-चलते यदि कोलतार की सड़क आ जाय तो वह उस बोर्ड के पास रुकेगा...जलपाइगुरी-130 किलोमीटर, के लिखित रूप की कल्पना कर आगे बढ़ जायेगा।\nवह और अधिक तेजी से चलने लगा।\nउसके पैरों की ग़ति से विचारों की ग़ति अधिक तेज थी। वह सोचते सोचते चल रहा था। बहुत सारे विचार आ-जा रहे थे।\nविचोरों में बह वह आगे जा रहा था कि रायफल का बार सुनाई दिया...\nवह चौंका, खड़ा रह ग़या।\nप्रतिध्वनि सुनाई दे रही थी ओर वह सोचता रहा...\nअल्शेशियन बादशाह की याद आयी। किन्तु वह तो मर चुका है। ‘अब किसकी बारी ? '\nउस रायफल के बार जैसा विचार उसके दिमाग़ में बार-बार प्रतिध्वनित होता रहा था ‘...अब किसकी बारी होगी...अब किसकी बारी होगी...? '


Udaariyaan, 19th October 2021, Written Update In Hindi, The Last Moment Fateh Arrive To Save Tejo - INDreport.com\nउदयियां, १९ अक्टूबर २०२१, लिखित अद्यतन, अंतिम क्षण फतेह तेजो को बचाने के लिए आ रहा है\nUdaariyan 19 अक्टूबर 2021 लिखित अपडेट: आज का एपिसोड तेजो से शुरू होता है क्योंकि वह आइसक्रीम लाने के लिए कैंडी को अपने साथ ले जाती है। जस ने इसे नोटिस किया। सभी महिलाएं आइसक्रीम मांगती हैं। फतेह भी उसी आइसक्रीम की दुकान पर आता है। गुरप्रीत सिमरन से कहता है कि तेजो, फतेह और कैंडी एक साथ एक परिवार की तरह दिखते हैं और उम्मीद करते हैं कि यह सच हो सकता है। सिमरन मान जाती है। जैस्मिन ऐसे काम करती है जैसे उसके पैर में मोच आ गई हो। फतेह उसे घर जाने के लिए कहता है। तेजो कहता है कि उन्हें अब घर लौट जाना चाहिए, खुशबीर की दवा का समय हो गया है। फतेह ने जैस्मिन को गोद में उठा लिया। तेजो परेशान हो जाता है। जैस्मिन जानबूझकर कैंडी की आइसक्रीम गिराती है और वह नई आइसक्रीम के लिए जिद करता है।\nतेजो उसे नई आइसक्रीम लेने जाता है। इधर, फतेह जस्सो को कार में बिठाता है और तेजो का इंतजार भी करता है। जैस्मिन फतेह से कहती है कि तेजो की चिंता न करें क्योंकि उसका परिवार उसकी बहुत परवाह करता है। वह सोचती है कि अगर फतेह घर नहीं जाएगा, तो उसकी योजना कैसे सफल होगी। खुशबीर और पूरे परिवार को लगता है कि फतेह और तेजो एक साथ आएंगे। जस वहां कॉटन कैंडी के पीछे अपना चेहरा छुपाकर आता है। उसे लगता है कि कैंडी तेजो का बच्चा होगा। तेजो कैंडी की तलाश करता है, इस बीच, जस उसके पास आता है और कैंडी को अपना चेहरा दिखाता है कि यह जैस है, कैंडी नहीं। तेजो उसे देखकर दंग रह जाता है और उसे अपना अतीत याद आता है।\nदूसरी ओर, फतेह और जैस्मीन घर आते हैं और परिवार के अन्य सदस्य उनसे तेजो के बारे में सवाल करते हैं। फतेह का कहना है कि उसे लगा कि वह उनके साथ आई है। वे मना करते हैं। जैस्मीन पूछती है कि क्या वह उसे याद करती है। तेजो पूछता है कि वह वहां क्या कर रहा है। वह कहता है कि वह बदला लेने के लिए है। फतेह तेजो को फोन करता है लेकिन उसने फोन नहीं उठाया। तेजो फतेह का फोन उठाने की कोशिश करता है लेकिन जस उसे रोक देता है। जस उसे अपने पति से नहीं डरने के लिए कहता है। वह उसे अपना हाथ छोड़ने के लिए कहती है। वह कहता है कि वह इस बार उसे नहीं छोड़ेगा।\nतेजो चिल्लाने की कोशिश करता है लेकिन जस उसका मुंह बंद कर देता है और उसे एक तरफ ले जाता है। फतेह तेजो को फोन करता है और कोई उसे उठाता है और कहता है कि उसे मेले में फोन मिला है। फतेह चिंतित हो जाता है और अमरीक के साथ तेजो को खोजने जा रहा है। जैस्मिन उन्हें रोकने की कोशिश करती है लेकिन व्यर्थ। माही और सिमरन भी उनमें शामिल हो जाते हैं। इधर, तेजो जस को चेतावनी देता है और उसे जाने के लिए कहता है अन्यथा वह पुलिस को बुला लेगी। वह कहता है कि उसे उससे कोई नहीं बचा सकता। वह कहता है कि उसे कौन बचाएगा, उसका पति कहां है। जस एक चाकू निकालता है और तेजो पर हमला करता है। वह उसके हाथ पर चोट करता है। तेजो दर्द से कराहता है। इधर, फतेह और अन्य तेजो को खोजने में असमर्थ हैं। जस तेजो से अपनी शादी के बारे में सभी को बताने के लिए कहता है। वह उसका विवाह प्रमाण पत्र दिखाता है। फतेह उस आदमी को ढूंढता है जिसके पास तेजो का फोन है और उससे पूछता है कि क्या उसने तेजो को देखा। फतेह तेजो को देखता है। देखिए “ उदारियां ” का पूरा एपिसोडशाम7बजे कलर्स पर।\nThis post was last modified on October 19, 2021 2:11 pm\nNext TNAU Rank List 2021 Pdf Download, TNAU UG Admission Rank List @ tnau.ac.in »\nPrevious « Sasural Simar Ka 2, 19th October 2021, Written Episode Update In Hindi, Mohit To Kill Vivaan, Can Simar Save Him?\nWhere Was The Unbearable Weight of Massive Talent Filmed?\nWhere Was The Northman Filmed? know the Northman Filming Location\nWhere is Ashley Stayner Now?


NRI बॉयफ्रेंड ने गर्लफ्रेंड को शाहरुख के अंदाज में किया प्रपोज ! | NRI बॉयफ्रेंड ने गर्लफ्रेंड को शाहरुख के अंदाज में किया प्रपोज, देखिए Video\nHome Bollywood NRI बॉयफ्रेंड ने गर्लफ्रेंड को शाहरुख के अंदाज में किया प्रपोज !\nHome Bollywood NRI बॉयफ्रेंड ने गर्लफ्रेंड को\nNRI बॉयफ्रेंड ने गर्लफ्रेंड को शाहरुख के अंदाज में किया प्रपोज !\nBy Neetu Feb. 12, 2020, 9:33 p.m. 1k\nपेरिस को दुनिया का सबसे रोमांटिक शहर माना जाता है। ज्यादातर लड़कियों की ख्वाहिश होती है कि उसका प्रेमी पेरिस लेकर जाकर उसे प्रपोज करे। देखा जाए तो एफिल टॉवर के ठीक सामने अपने प्रेमी या प्रेमिका को प्रपोज करना एक सपने जैसा होता है लेकिन कुछ लोग अपने इस सपने को पूरा करते हैं। न्यूयॉर्क के एक भारतीय मूल के लड़के ने ऐसा ही किया उसने एफिल टॉवर के ट्रोकाडेरो गार्डन में अपनी प्रेमिका को प्रपोज किया । बिल्कुल फिल्मी स्टाइल में। जिस तरह से उसने अपनी गर्लफ्रेंड को प्रपोज किया वो शाहरुख के किसी रोमांटिक फिल्म के सीन की तरह था। शाहरुख के फिल्म जीरो के गाने पर उसने अपनी गर्लफ्रेंड को प्रपोज किया।\nShahrukh Khan, Zero, Effile Tower, Shyam Shah, Shivani Bafna , Love Story , NRI\nश्याम शाह और शिवानी बाफना पिछले डेढ़ साल से लॉन्ग जड में थे। श्याम न्यूयॉर्क में थे तब उनकी प्रेमिका मुंबई में काम कर रही थी। उन्होंने आखिरी बार जुलाई 2019 में एक दूसरे को देखा था। लिहाजा शाह ने बिल्कुल शाहरुख के अंदाज में गर्लफ्रेंड को शादी के लिए प्रपोज किया। उनके रोमांस का वीडियो इंटरनेट पर वायरल हो रहा है ।\nश्याम ने गर्लफ्रेंड को प्रपोज करने का पूरा वीडियो रिकॉर्ड करवायी। पहले अपनी प्रेमिका को पेरिस बुलाया और हवाई अड्डे पर उसे एक लिमोसिन में पिक करवाया। गर्लफ्रेंड के होटल के कमरे में शानदार लाल गाउन रखा। तैयार होकर गर्लफ्रेंड शिवानी एफिल टॉवर पहुंची और फिर श्याम शाहरुख खान के अंदाज में उसे प्रपोज करता नजर आया।\nअपने दोस्तों के साथ वो शिवानी के माता-पिता से उसका हाथ मांगता है। फिर वह फिल्म जीरो में शाहरुख खान के गाने पर उनके अंदाज में डांस करता नजर आता है। एफिल टॉवर के नजदीक सैकड़ों लोग इस नजारे को देख रहे होते हैं। ये सब देख शिवानी की आंखों में आंसू आ जाते हैं।